A SUV-ok istene meghallgatta imáimat!
Mitől más? Egyszerű: Mindentől! Egyedi formavilága szájtátásra sarkall, mint minden újabb kori Mazda esetében. Modern, stílusos, mintha csak a kifutón tipegne végig Manoloban a New York-i divathéten.
A hároméves modell frissítése kívülről kevés újítást hozott. Más a hűtőmaszk, újak a LED-esek a fényszórók (nyilván haladni kell a korral), oldalvillogókat kaptak a külső tükrök. Van persze friss felni is, de az alapvonalak szerencsére változatlanok maradtak… Járt utat a járatlanra minek is cserélnénk, nem igaz?!
első ülések elektromosan állíthatók, a sofőr oldalán memóriával.
De menjünk még beljebb! 2,5 literes benzines csúcsmotor, 192 lóerővel, összkerék hajtással, 6 sebességes automata váltóval, 9 liter feletti fogyasztással, ami az én lábamat ismerve meglepően kevésnek tűnik. Dinamikus, amit az automata váltó sem öl ki belőle. Aki azt mondja, hogy nem szereti ezt az automata váltót, az hazudik!  Nőként autót ennél egyszerűbben és könnyebben vezetni nem lehet! Kizárt! A Revolution Top csúcsverzió temérdek sofőrsegédet biztosít. Holttérfigyelő és hátsó keresztirányú forgalomra figyelés, sável-hagyásra figyelmeztetés, enyhe aktív kormányzással, tolatókamera és hátsó fékasszisztens. Mi mást akarhat még az ember lánya?! Ja, és azt még nem is említettem, hogy csodás-csodás hangja van…
Az alapverziójával 7 millió forintért környékén kapható, a CX-5 benzines csúcskivitelével sem drága, még 11 millió forint alatti. Tudásához, felszereltségéhez mérten kifejezetten olcsó. A benzines CX-5-öst annak is érdemes kipróbálnia, aki dízel szabadidő-autóban gondolkozik. A benzinest preferálóknak pedig egyenesen kötelező!